Tag Archives | Waag
By Rian Truter on February, Sunday 19 2012 in 2012, Life 0
Jy het ook al na programme op TV gekyk waar die deelnemer op die rand staan om sy geld te verdubbel, maar dan begewe sy moed hom en hy kies die veilige opsie … die geld wat hy reeds bymekaar gemaak het.
Ek wil dan my middelpaadjie in 'n pontytail knoop van frustrasie, maar gelukkkig is alle deelnemers nie só nie!
Nou die dag was daar 'n deelnemer, nogal so 'n vaal ene, wat nie 'n banggat was nie.
Toe dit by dubble or quits kom, toe besluit hy om te waag. Braaf of dom, hoor ek jou sê, maar hy het hom voorgeneem om as hy dink hy weet die antwoord, dan gaan hy waag.
En hy het presies dít gedoen. En sy geld verdubbel.
Want sien, sy filosofie was: Ek gaan dalk nooit weer 'n kans kry om iets só waaghalsig aan te vang nie. Wen ek, dan kan ek vir altyd daaroor praat; verloor ek, dan kan ek vir altyd praat oor die kans wat ek deur my vingers laat glip het.
En praat sal hy kan praat! Tot selfs lank na hy die geld uitgegee het.
Wat 'n great filosofie! Daar loop net te veel mense op hierdie aardbol rond wat niks het om oor te praat nie, want hulle speel altyd veilig. Baie veilig …
Na al my jare begin ek glo die lewe gaan nie net oor veilig speel nie. Jy gaan nêrens kom met jou voet altyd op die rem nie.
The person who has had a bull by the tail once has learned 60 or 70 times as much as a person who hasn't. – Mark Twain
The man who viewed the world at 50 the same as he did at 20 has wasted 30 years of his life. – Muhammad Ali